- Flere vidner har udtalt, at medlemmer af lærerstaben 'fysisk har skubbet/trukket/taget i armen og ført' eleverne ned i samlingssalen, hvor 'der var enten politi, eller også var udgangene låste, vi (eleverne red.) blev bogstaveligt lukket inde.'

- Ligeledes har flere elever på skolen uafhængigt af hinanden indrømmet at de ikke var frie til at forlade skolens område, og at selv deres bevægelser i skolens bygninger var begrænset og overvåget af lærerstaben.

Sådan skriver Jacob Hatt, liberal byrådskandidat i Køge, i den anmeldelse af rektoren, vicerektoren og lærerstaben på skolen for medvirken til overtrædelse af Straffelovens § 261 om frihedsberøvelse, han netop har sendt til Midt- og Vestjællands Politi.

En elev måtte ikke komme til tandlægen

Jacob Hatts 'beviser' er bl.a. en artikel fra www.sn.dk, hvor vicerektor Birte Klæsøe Lund bekræfter, at én elev ved en fejl fik at vide, at vedkommende ikke måtte forlade stedet for at gå til tandlæge:

- Men hvis nogen ønskede at forlade stedet, ville vi ikke have anvendt magt for at stoppe dem, siger vicerektoren til sn.dk

Kom i gang med efterforskningen

- Jeg forventer derfor, at politiet iværksætter en efterforskning, der kan afdække om eleverne ulovligt er blevet tvunget til at forblive på skolen. Og om polititjenestemændene aktivt eller passivt har medvirket til tilbageholdelsen af eleverne, skriver Jacob Hatt i anmeldelsen.

Et lille flertal af de 9177 læsere, der har svaret på spørgsmålet 'Er det OK at politiet laver stor narkorazzia på et gymnasium for at skræmme eleverne fra at ryge hash?' svarer nej, mens 47 procent synes det er helt ok.

nationen! har forsøgt at få en kommentar til anmeldesen fra rektor Peter Abildgaard Andersen

Synes du politiet skal efterforske om der har været tale om ulovlig frihedsberøvelse?